Вина 1910 шеран 25 декабрехь Коста Хетагурован юртахь (хӀинца Кхарачой-Чергазийчоьнан Карачаевскан кӀошт) шахтёран доьзаллехь. Иза жима волуш хенахь цуьнан да велира. 15 шо кхаьчча дуьйна школехь доьшуш хенахь иза волавелира же Ӏун болх бан. 1929 шарахь иза волавелира Карачаевски хьехархойн доьшаллехь деша. 1932 шарахь иза  Москва дӀавахара. Цигахь иза рабфаке деша вахара, амма дешар чекхдаккхар цуьнан ца нисделира. 1933 шарахь иза ЦӀен Эскаре дӀакхайкхира. Бутаев Лугански кеманхойн  школе вахийтира, амма цамгар бахьнехь  лоьрийн комиссиис иза кеманхон белхан ца магийтира. 1935 шарахь иза шен юрте цӀавеара. Цигахь иза школехь хьехархойн болх бан волавелира. 1937 шарахь Бутаевс тӀехьашха чекхъяккхира Тбилисехь йолу ХӀирийн хьехархойн доьшалла. 1941 шарахь иза ВКП(б) декъашхо хилира. ТӀом болабелча иза школан завуч вара. 1941 шарахь иза юха а эскаре дӀакхайкхира. 1942xa0шеран март дуьйна иза тӀматӀехь ву. Цу шарахь цо чекхъяккхира Саратовн эскаран политикин доьшийлан политикин белхалойн курсаш. ТӀамтӀе веача иза хилира миномётийн ротан политрук. Цо тӀом бира Воронежски а, Юккъера а фронтах, дакъалецира Курски тӀамтӀехь а, Украински ССР паргӀатйоккхаш а. 1943 шеран сентябрехь  лейтенант Георгий Бутаев вара Юккъера фронтан 60-гӀа армин 132-гӀа кхиссархойн дивизин 712-гӀа кхиссархойн полкан парторг.